Currency
రూ.500 కోట్లు తగ్గకుండా గ్రామీణులకు చేరువకావాలి
ముంబై, జనవరి 3: బ్యాంకులు గ్రామీణ ప్రాంతాలకు తాజాగా రానున్న రోజుల్లో రూ.500 కోట్లకు తక్కువ కాకుండా గ్రామీణప్రాంతాలు పంపిణీచేయాల్సిన అనివార్య పరిస్థితులు అలుముకున్నాయి. జిల్లాస్థాయి ప్రస్తుత కరెంటు, పొదుపుఖాతాల గణాంకాల ఆధారంగా ఈ మొత్తం కస్టమర్ల అవసరాలకు పంపిణీచేయాల్సి ఉంటుందని నిపుణుల అభిప్రాయం. ప్రస్తుతం చెలామణిలో ఉన్న నోట్లలో 40శాతం గ్రామీణ ప్రాంతాలకు పంపిణీచేయాలని, పెద్దనోట్ల రద్దు అనంతరం ఏర్పడిన పరిస్థితులను అధిగమిం చేందుకు కొత్తగా వచ్చిన రూ.500 నోట్లు లేదా అంతకు తక్కువ నోట్లను కూడా పుష్కలంగా గ్రామీణ ప్రాంతాలకు చేరువచేయాలని నాన్‌ బ్యాంకింగ్‌ ఫైనాన్స్‌కంపెనీలు యోచిస్తున్నా యి.
ఇప్పటికిప్పుడు పరిస్థితులను బేరీజువేస్తే 40శాతం నోట్లపంపిణీ జరగలేదనే తెలుస్తోంది. బ్యాంకులు తాజానోట్లు గ్రామీణశాఖలకు ఇచ్చేం దుకు ప్రాంతీయ గ్రామీణ బ్యాంకులవద్ద కరెన్సీ చెస్ట్‌లను కూడా నిర్వహిస్తున్నాయి. జిల్లా సహకార బ్యాంకులు, ఇతర వాణిజ్యబ్యాంకులు, వైట్‌లేబుల్‌ ఎటిఎంలు, పోస్టాఫీసులు వంటివాటికి ప్రాధాన్యతా క్రమంలో నోట్లను పంపిణీచేయాల్సి ఉంటుందని మేధావులు ప్రభుత్వానికి సూచిస్తున్నారు. జిల్లా స్థాయి పొదుపు, కరెంటుఖాతాల గణాంకాల ఆధా రంగా పంపిణీ వ్యవస్థను తరచూ తనిఖీలు చేయా లని గ్రామీణ, అర్బన్‌ ప్రాంత కస్టమర్లను బేరీజు వేసుకోవాలని కూడా ఆర్థిక నిపుణుల అంచనా. జిల్లాస్థాయిలో నిర్వహిస్తున్న కరెన్సీచెస్ట్‌లు బ్యాంకు నోట్లను నిర్దిష్టమైన నిష్పత్తిలో గ్రామీణ ్‌ రపాంతాలకు సరఫరాచేయాలని కోరు తున్నారు. ఆర్‌బిఐ తన అధికారిక నోటి ఫికేషన్‌లో ఇదే అంశాలనుప్రస్తావిస్తూ తన వెబ్‌ సైట్‌లో ఉంచింది.
ఎటిఎంలు, వైట్‌లేబుల్‌ ఏటిఎం ఆపరేటర్లు వంటివి రూ.500, రూ.100 నోట్లు కూడా ఎటిఎం కేటగిరీల్లో పంపిణీకి సిద్ధంచేయాలని ఆర్‌బిఐసూచించింది. ఎటిఎం లు, ప్రైవేటుఎటిఎంలు రెండూ కూడా గరిష్టస్థాయిలో కరెన్సీని సిద్ధంగాఉంచుకోవాలని ఆర్‌బిఐ సూచించింది. రూ.100కు తక్కువ ఉన్న నోట్లను సులభం గా జారీచేయాలని ఆర్‌బిఐ సూచించింది. అలాగే బ్యాంకు లు నాణేలకు ఇండెంట్లు వేయా లని, ఆర్‌బిఐ పంపిణీ విభాగం నుంచి సరఫరా పొందాలని ఆర్‌బిఐ సూచించింది. ప్రజల కు అవసరాల నిమిత్తం జారీచేసే కరెన్సీకి అత్యంత ప్రాధాన్యతనివ్వాలని ఆర్‌బిఐ కూడా బ్యాంకులు, ఆర్థికరంగ సంస్థలకు ఆదేశాలు జారీచేసింది.